CELEX: 62011TA0453
Language: lv
Date: 2014-10-21 00:00:00
Title: Lieta T-453/11: Vispārējās tiesas 2014. gada 21. oktobra spriedums – Szajner/ITSB – Forge de Laguiole (“LAGUIOLE”) Kopienas preču zīme — Spēkā neesamības atzīšanas process — Kopienas vārdiska preču zīme “LAGUIOLE” — Agrāks Francijas sabiedrības nosaukums (firma) Forge de Laguiole — Regulas (EK) Nr. 207/2009 53. panta 1. punkta c) apakšpunkts un 8. panta 4. punkts

1.12.2014   
            
            
               LV
            
            
               Eiropas Savienības Oficiālais Vēstnesis
            
            
               C 431/18
            
         Vispārējās tiesas 2014. gada 21. oktobra spriedums – Szajner/ITSB – Forge de Laguiole (“LAGUIOLE”)
   (Lieta T-453/11) (1)
   
   (Kopienas preču zīme - Spēkā neesamības atzīšanas process - Kopienas vārdiska preču zīme “LAGUIOLE” - Agrāks Francijas sabiedrības nosaukums (firma) Forge de Laguiole - Regulas (EK) Nr. 207/2009 53. panta 1. punkta c) apakšpunkts un 8. panta 4. punkts)
   (2014/C 431/31)
   Tiesvedības valoda – franču
   
      Lietas dalībnieki
   
   
      Prasītājs: Gilbert Szajner (Niora, Francija) (pārstāvis – A. Lakits-Josse, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – A. Folliard–Monguiral)
   
      Otra procesa ITSB Apelāciju padomē dalībniece, persona, kas iestājusies lietā Vispārējā tiesā: Forge de Laguiole SARL (Lagijola, Francija) (pārstāvis – F. Fajgenbaum, advokāts)
   
      Priekšmets
   
   Prasība par ITSB Apelāciju pirmās padomes 2011. gada 1. jūnija lēmumu lietā R 181/2007-1 attiecībā uz spēkā neesamības atzīšanas procesu starp Forge de Laguiole SARL un Gilbert Szajner k-gu
   
      Rezolutīvā daļa:
   
   
               1)
            
            
               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju pirmās padomes 2011. gada 1. jūnija lēmumu lietā R 181/2007-1 daļā, kurā atzīta Kopienas vārdiskas preču zīmes “LAGUIOLE” spēkā neesamība attiecībā uz precēm, kas nav 8. klasē ietilpstošie “rokas darbarīki un ar roku darbināmas ierīces; karotes; zāģi, skuvekļi, skuvekļu žiletes; skūšanās piederumi; nagu vīlītes un standziņas, nagu knaiblītes; manikīra komplekti”, 16. klasē ietilpstošais “vēstuļu nazis”, 21. klasē ietilpstošie “korķu viļķi; pudeļu attaisāmie” un “bārdas skūšanas otas, tualetes piederumi”, un 34. klasē ietilpstošie “cigāru nazis; pīpju tīrāmais”;
            
         
               2)
            
            
               pārējā daļā prasību noraidīt;
            
         
               3)
            
            
               Forge de Laguiole SARL atlīdzina vienu ceturtdaļu no prasītāja tiesāšanās izdevumiem un sedz trīs ceturtdaļas no saviem tiesāšanās izdevumiem;
            
         
               4)
            
            
               Gilbert Szajner atlīdzina vienu ceturtdaļu no Forge de Laguiole un vienu ceturtdaļu no ITSB tiesāšanās izdevumiem, kā arī sedz trīs ceturtdaļas no saviem tiesāšanās izdevumiem;
            
         
               5)
            
            
               ITSB sedz trīs ceturtdaļas no saviem tiesāšanās izdevumiem.
            
         
      (1)  OV C 298, 8.10.2011.